బెంగళూరు: తెలుగు భాష అజరామరమైంది. ఎవరో వచ్చి ఏదో చేస్తారని ఎదురుచూపులు చూడాల్సిన అవసరం లేదు.’’ మన భాషను మనమే కాపాడుకోగలమని ఆంధ్రజ్యోతి సంపాదకులు కె.శ్రీనివాస్ అభిప్రాయపడ్డారు. మైసూరులోని కేంద్ర భారతీయ భాషల సంస్థ, కేంద్ర సాహిత్య అకాడమీ, బెంగళూరులోని ఇండో-ఏషియన అకాడమీ విద్యాసంస్థలు, కర్ణాటక తెలుగు రచయితల సమాఖ్య, తెలుగుతేజం ఫౌండేషన్ సంయుక్త ఆధ్వర్యంలో జాతీయస్థాయి శతాధిక తెలుగు కవి సమ్మేళనం ఆదివారం బెంగళూరులో జరిగింది. ఉగాదికి వారం రోజులు ముందుగానే జరిగిన కవి సమ్మేళనంలో వివిధ రాష్ట్రాల నుంచి 300మందికిపైగా కవులు పాల్గొని ఉగాది కవితలను రుచి చూపించారు. ముఖ్యఅతిథిగా హాజరైన ఆంధ్రజ్యోతి సంపాదకులు శ్రీనివాస్ మాట్లాడుతూ, తెలుగు భాషతో ఓట్లు పడవనే ఉద్దేశంతోనే నాయకులు భాషను నిర్లక్ష్యం చేస్తున్నారన్నారు. ఆంధ్రప్రదేశలోని మునిసిపల్ స్కూళ్ళలో ప్రాథమిక స్థాయిలోనే ఇంగ్లీషు మీడియం తీసుకురావాలని కసరత్తు ప్రారంభిం చి ఆ తర్వాత నాలుక కరుచుకుని సంవత్సరంపాటు వాయిదా వేశారన్నారు. ఇక తెలంగాణలో ప్రభుత్వ స్కూళ్ళు రద్దు చేసే ఆలోచనలో ఉన్నారని ఇంగ్లీషు మీడియంతోనే బంగారు తెలంగాణ వస్తుందనేది ఎక్కడైనా ఉందా..? అని ప్రశ్నించారు. నిజంగా తెలుగు ప్రమాదంలో ఉందా దానిని ఎవరైనా రక్షించగలుగుతారా.. ఎవరికైనా రక్షించే ఉద్దేశం ఉందా...? తెలుగుకు ఉన్న సమస్య గురించి ఎవరికైనా అవగాహన ఉందా..? అన్న సందేహాలు వస్తాయన్నారు. తెలుగుకు వచ్చిన ప్రమాదం ఏమీ లేదని, తెలుగు అలాగే ఉంటుందని, భాషను మనమే కాపాడుకుంటామనే విశ్వాసం వ్యక్తం చేశారు.ఇంగ్లీషు వచ్చింది. ఉర్దూ వచ్చింది. పర్షియన వచ్చింది. వాటిని నేర్చుకున్నాం. క్రమంగా అవన్నీ కాలగర్భంలో కలసిపోయాయన్నారు. అయితే ప్రస్తుతం ఇంగ్లీషుకు కొంత ప్రాధాన్యం ఉందని, భవిష్యత్తులో ప్రాంతీయ భాషలకు వైభవం వచ్చే రోజులు వస్తాయన్నారు. పద్యం తెలుగు సమాజం ఇష్టపడే అంశమని, పద్యభాషను కాపాడుకోవడం అవసరమన్నారు. భాషను ఆధునికంగా ఎలా తీర్చిదిద్దుకుంటామనే విషయంపైనే తెలుగు భాష అస్తిత్వం ఆధారపడి ఉంటుందన్నాఉ. తెలుగులో శాస్త్ర గ్రంథాలు ఎలా రాయగలం, సైంటిఫిక్గా ఎలా వినియోగించుకోగలం... తెలుగులో ఎలా ఆలోచించగలమనేది ముఖ్యమన్నారు. ఇంగ్లీషులో ఎటువంటి పనులు కొనసాగుతున్నాయో అవి అన్నీ తెలుగు ద్వారా కూడా సాధించుకుంటే ఆధునిక తెలుగుభాషను సాధ్యం చేసుకోవచ్చునన్నారు. తమిళ వాసులు ప్రాచీన భాషా హోదా తెచ్చుకున్నారని, మనకూ ఆవేశం వచ్చి ఆ హోదా కోసం కోర్టుకు వెళ్ళామని, కాని తెలుగు అంటే ఓట్లు రావని ఎవరూ పట్టించుకోలేదన్నారు. తెలంగాణ రాష్ట్ర ప్రభుత్వ చొరవతో తమిళనాడుకు అన్వయించిన విధంగానే మనకూ ప్రాచీన హోదా ఇచ్చారన్నారు. తెలుగు భాషకు హోదా అయితే దక్కింది గానీ ఏంచేయాలనేది ఏ రాష్ట్రానికి తెలియదన్నారు. ప్రాంతీయ భాషా అధ్యయనకేంద్రం మైసూరులో ఉండడం ఏంటని హైదరాబాద్లో ఏర్పాటు చేయాలని డిమాండ్ వచ్చిందని,. ఇటీవలే ఓ రౌండ్టేబుల్ సమావేశంలో పాల్గొని నా అభిప్రాయాన్ని కూడా వెల్లడించానన్నారు. ప్రాచీన భాష హోదా వలన కేంద్ర ప్రభుత్వం నుంచి ఓ రూ.100 కోట్లు వస్తాయని మాత్రమే తెలుసునని, అంతకుమించి ఏం సాధించాలో తెలియదన్నారు. భాషను విస్తరింపచేయవచ్చునన్న సత్యం మాత్రం ఎవరికీ తెలియదన్నారు. ఆంధ్రప్రదేశ్ ప్రభుత్వం నాగార్జున విశ్వవిద్యాలయంలో ఓ సెంటర్ను ఏర్పాటు చేస్తామని ప్రకటించిందని, అది ఇంకా ప్రకటనల వరకే పరిమితమైందని అన్నారు. పాలకుల వల్ల అయ్యేదేమీ లేదని, వారికి ఎటువంటి అవగాహనా లేదని, కలగజేసుకోవాలనే ఉద్దేశ్యమూ లేదన్నారు. సమాజంలో రచయితల సంఘాలు, స్వచ్ఛంద సంస్థలు, సాహిత్య అకాడమీలు ఇంకా తపన చెందుతున్నాయి కాబట్టే ఇటువంటి కార్యక్రమాలు సాగుతున్నాయన్నారు. కవులు చైతన్యం కలిగించే కవితలను సమాజానికి అందించాలన్నారు. భాషను రక్షించుకోవడం అంటే వారి సంస్కృతి, సంప్రదాయాన్ని ఉన్నతీకరించుకోవడం మినహా మరొకటి కాదన్నారు. భాషకు అన్యాయం జరుగుతోందంటే ఆ భాష మాట్లాడే ప్రజలకు అన్యాయం జరిగినట్లేనని అభిప్రాయపడ్డారు. భాష అభివృద్ధి చెందాలంటే ఆ సమాజం ద్వారానే సాధ్యమన్నారు. ప్రపంచవ్యాప్తంగా 16 కోట్లమంది తెలుగువారు ఉన్నారంటే భౌతిక అభివృద్ధి మాత్రమే ఉన్నట్టన్నారు. అన్ని రంగాలలో అభివృద్ధి చెందాలంటే భాషా సాధనాన్ని సద్వినియోగం చేసుకువాలన్నారు. కవిత్వం, భాష వర్ధిల్లాలని అభిప్రాయపడ్డారు.
bengaluru: telugu bhasha ajaraamaramaindi. evaro vachi edho chestaarani eduruchuupulu chuudaalsina avasaram ledu.’’ mana bhashanu maname kapadukogalamani aandhrajyoti sampaadakulu ke.srinivas abhipraayapaddaaru. maisurulooni kendra bhaarateeya bhashala samstha, kendra saahitya akadami, bengaluruloni indo-eshiyana akadami vidyaasamsthalu, karnaataka telugu rachayitala samakhya, telugutejam foundation samyukta aadhvaryamlo jaatiiyasthaayi sataadhika telugu kavi sammelanam aadivaaram bengalurulo jarigindi. ugaadiki vaaram rojulu mundugaane jarigina kavi sammelanamlo vividha rashtrala nunchi 300mandikipaigaa kavulu palgoni ugaadi kavitalanu ruchi chuupimchaaru. mukhyatidhiga haajaraina aandhrajyoti sampaadakulu srinivas maatlaadutuu, telugu bhaashato otlu padavane uddesamtone naayakulu bhashanu nirlakshyam chestunnarannaru. aandhrapradesaloni munisipal skoollalo praathamika sthaayiloonae ingleeshu meedium teesukuraavaalani kasarattu praarambhim chi aa tarvaata naaluka karuchukuni samvatsarampaatu vaayidaa vesaarannaaru. ika telamgaanalo prabhutva skoollu raddu chese aalochanalo unnaarani ingleeshu meediyamthone bangaaru telamgaana vastundanedi ekkadaina undaa..? ani prasninchaaru. nijamgaa telugu pramaadamlo undaa daanini evaraina rakshinchagalugutaaraa.. evarikainaa rakshinche uddesam undaa...? teluguku unna samasya gurinchi evarikainaa avagaahana undaa..? anna sandehaalu vastaayannaaru. teluguku vachina pramaadam emi ledani, telugu alaage untundani, bhashanu maname kapadukuntamane vishwaasam vyaktam chesaru.ingleeshu vachindi. urduu vachindi. parshiyana vachindi. vaatini nerchukunnam. kramangaa avannee kaalagarbhamlo kalasipoyaayannaaru. ayithe prastutam ingleeshuku kontha praadhaanyam undani, bhavishyattulo praantiiya bhashalaku vaibhavam vache rojulu vastaayannaaru. padyam telugu samajam ishtapade amsamani, padyabhaashanu kapadukovadam avasaramannaru. bhashanu aadhunikamgaa ela teerchididdukuntamana vishayampaine telugu bhasha astitvam aadhaarapadi untundannaau. telugulo saastra grandhaalu ela rayagalam, cyntificga ela viniyoginchukogalam... telugulo ela aalochinchagalamanedi mukhyamannaru. ingleeshulo etuvanti panulu konasagutunnayo avi annee telugu dwara kuudaa saadhinchukunte aadhunika telugubhaashanu saadhyam chesukovachunannaru. tamila vaasulu praacheena bhasha hoda tecchukunnaarani, manakuu aavesam vachi aa hoda kosam kortuku vellaamani, kaani telugu ante otlu ravani evaruu pattinchukoledannaru. telamgaana rashtra prabhutva choravatho tamilanaaduku anvayinchina vidhamgaane manakuu praacheena hoda ichaarannaaru. telugu bhashaku hoda ayithe dakkindi gaanee encheyalanedi e rashtraniki teliyadannaaru. praantiiya bhasha adhyayanakendram mysurulo undadam entani hyderabadlo erpaatu cheyalani demand vachindani,. itivale oo roundtable samavesamlo palgoni naa abhipraayaanni kuudaa velladinchaanannaaru. praacheena bhasha hoda valana kendra prabhutvam nunchi oo roo.100 kotlu vastaayani matrame telusunani, antakuminchi yem saadhinchaalo teliyadannaaru. bhashanu vistarimpacheyavachchuna satyam maatram evariki teliyadannaaru. andhrapradesh prabhutvam nagarjuna vishwavidyaalayamlo oo centarnu erpaatu chestamani prakatinchindani, adhi inka prakatanala varake parimitamaindani annaru. paalakula valla ayyedemee ledani, vaariki etuvanti avagahana ledani, kalagajesukovalane uddesyamuu ledannaru. samaajamlo rachayitala sanghaalu, swachchanda samsthalu, saahitya akaadameelu inka tapana chendutunnayi kabatte ituvanti kaaryakramaalu saagutunnaayannaaru. kavulu chaitanyam kaliginche kavitalanu samaajaaniki andinchaalannaaru. bhashanu rakshinchukovadam ante vaari samskruti, sampradaayaanni unnateekarinchukovadam minaha marokati kaadannaaru. bhashaku anyayam jarugutondante aa bhasha matlade prajalaku anyayam jariginatlenani abhipraayapaddaaru. bhasha abhivruddhi chendalante aa samajam dwarane saadhyamannaaru. prapanchavyaaptamgaa 16 kotlamandi teluguvaaru unnarante bhautika abhivruddhi matrame unnattannaru. anni rangaalalo abhivruddhi chendalante bhasha saadhanaanni sadviniyogam chesukuvaalannaaru. kavitvam, bhasha vardhillaalani abhipraayapaddaaru.